Vláda  Slovenskej republiky

Návrh  uznesenia

Vlády  Slovenskej  republiky

k návrhu na prevzatie štátnej záruky vládou SR na financovanie odstránenia „starej“ ekologickej záťaže v priestore priemyselnej zóny starej Bratislavy, v ktorej je vedená trasa premostenia Dunaja – Most Košická

Číslo uznesenia :

Zo dňa:

Predkladateľ:	minister dopravy, pôšt a telekomunikácií Slovenskej republiky
			minister životného prostredia Slovenskej republiky
primátor hlavného mesta Slovenskej republiky Bratislavy

Podnet:	iniciatívny návrh primátora hl. m. SR Bratislavy 

Stupeň  utajenia:

VLÁDA  SLOVENSKEJ   REPUBLIKY

Vláda

A.	súhlasí

A.1.  s prevzatím štátnej záruky za strednodobý bankový úver  v objeme 412 mil. Sk od Všeobecnej úverovej banky Bratislava, a.s. pre spoločnosť Metro Bratislava, a.s. na financovanie odstránenia „starej“ ekologickej záťaže.

B.	splnomocňuje

ministerku financií
a ako alternáta štátneho tajomníka Ministerstva financií SR

v spolupráci s primátorom hl. m. SR Bratislavy

B.1.  dohodnúť  konečné znenie dokumentov súvisiacich s úverovými zmluvami 

      B.2.  podpísať platobnú záruku  Ministerstva financií SR na strednodobý úver od Všeobecnej úverovej banky Bratislava, a.s. pre spoločnosť METRO Bratislava, a.s. 

C.	ukladá

ministerke financií
a ako alternátor štátneho tajomníka  Ministerstva financií SR

C.1. prevziať štátnu záruku za strednodobý bankový úver v objeme 412 mil. Sk od Všeobecnej  úverovej banky Bratislava, a.s.  pre spoločnosť METRO Bratislava, a.s. na financovanie odstránenia „starej“ ekologickej záťaže v priestore priemyselnej zóny starej Bratislavy, v ktorej je vedená trasa premostenia Dunaja – Most Košická.
      v spolupráci s primátorom hlavného  mesta  SR Bratislavy

C.2. v návrhu štátneho rozpočtu na rok 2003 a na ďalšie roky zabezpečiť plnenie finančných záväzkov vyplývajúcich z bankového úveru od Všeobecnej úverovej banky Bratislava, a.s. pre spoločnosť METRO, Bratislava, a.s. 
T: v súlade s termínmi prípravy návrhu štátneho rozpočtu na rok 2003    a ďalšie roky	

ministrovi dopravy, pôšt a telekomunikácií

C.3.  v zmysle Nariadenia vlády SR č. 91/1996 Z. z. podpísať zmluvu o podmienkach ručenia so žiadateľom úverov na základe úverových zmlúv poskytovateľov úveru Všeobecnej úverovej banky Bratislava, a.s.
			T: pred podpísaním štátnej záruky

D.	žiada

primátora hlavného mesta SR Bratislavy

D.1.  zabezpečiť vykonanie prieskumu, rizikovú analýzu a v nadväznosti vypracovať projekt sanačných prác s vyčíslením finančných nákladov na odstránenie starej ekologickej záťaže.
			Termín:  31.10. 2002

Vykonajú:
	ministerka financií
	minister dopravy, pôšt a telekomunikácií  
	primátor hl. mesta Bratislavy